CELEX: 62019CN0501
Language: et
Date: 2019-06-28 00:00:00
Title: kohtuasi C-501/19: Eelotsusetaotlus, mille on esitanud Înalta Curte de Casație și Justiție (Rumeenia) 28. juunil 2019 – UCMR – ADA Asociația pentru Drepturi de Autor a Compozitorilor versus Asociația Culturală „Suflet de Român“ prin lichidator Pro Management Insolv IPURL

4.11.2019   
            
            
               ET
            
            
               Euroopa Liidu Teataja
            
            
               C 372/10
            
         
      Eelotsusetaotlus, mille on esitanud Înalta Curte de Casație și Justiție (Rumeenia) 28. juunil 2019 – UCMR – ADA Asociația pentru Drepturi de Autor a Compozitorilor versus Asociația Culturală „Suflet de Român“ prin lichidator Pro Management Insolv IPURL
      (kohtuasi C-501/19)
      (2019/C 372/09)
      Kohtumenetluse keel: rumeenia
      
         Eelotsusetaotluse esitanud kohus
      
      Înalta Curte de Casație și Justiție
      
         Põhikohtuasja pooled
      
      
         Kassaator: UCMR – ADA Asociația pentru Drepturi de Autor a Compozitorilor
      
         Vastustaja kassatsioonimenetluses: Asociația Culturală „Suflet de Român“ prin lichidator Pro Management Insolv IPURL
      
         Eelotsuse küsimused
      
      
                  1.
               
               
                  Kas muusikateostele õigusi omavad isikud osutavad etendusekorraldajatele, kellelt kollektiivse esindamise organisatsioonid koguvad loa – lihtlitsentsi – alusel iseenda nimel, kuid õiguste omajate eest tasu muusikateoste üldsusele suunamise eest, teenuseid sellises tähenduses nagu nõukogu 28. novembri 2006. aasta direktiivis 2006/112/EÜ, mis käsitleb ühist käibemaksusüsteemi (1) (käibemaksudirektiiv), artikli 24 lõike 1 ja artikli 25 punktis a?
               
            
                  2.
               
               
                  Kui esimesele küsimusele vastatakse jaatavalt, siis kas kollektiivse esindamise organisatsioonid tegutsevad etendusekorraldajatelt muusikateoste üldsusele suunamise õiguse eest tasu võttes käibemaksudirektiivi artikli 28 tähenduses maksukohustuslasena ning on kohustatud esitama neile etendusekorraldajatele käibemaksu sisaldavaid arveid, ning kas siis, kui muusikateoste autoritele ning teistele autoriõiguste omajatele tasusid jagatakse, peavad nemad omakorda kollektiivse esindamise organisatsioonile käibemaksu sisaldavaid arveid esitama?
               
            
         (1)  ELT 2006, L 347, lk 1.